Nansenmedaljen for fremragende forskning

**Nansenmedaljen for fremragende forskning** er en norsk sivil utmerkelse som tildeles av Nansenfondet. 

Medaljen er det synlige tegn på at en forsker har blitt tildelt Fridtjof Nansens belønning for fremragende forskning og tildeles bare mottagerne av denne belønningen. Den ble innstiftet i anledning hundreåret for *Fridtjof Nansens belønning for fremragende forskning* i 2003. Den ble da tildelt alle innehavere av belønningen som på det tidspunkt var i live. Belønningen er delt i en matematisk-naturvitenskapelig klasse, som omfatter realfag og medisin, og i en historisk-filosofisk klasse, som omfatter humaniora og samfunnsfag. Det foretas ellers vanligvis en til to tildelinger i hver klasse hvert år. Utdeling skjer under årsmøtet i Det Norske Videnskaps-Akademi.

Kongen godkjente 25. april 2007 Nansenmedaljen for fremragende forskning som offisiell norsk dekorasjon. I ranglisten over offisielle norske dekorasjoner befinner medaljen seg på 15.-plass.

## Medaljens utforming
Nansenmedaljen for fremragende forskning er preget i sølv og ble modellert i 1902 av Gustav Vigeland. På forsiden har medaljen et portrett av Fridtjof Nansen omgitt av innskriften «FRIDTJOF NANSENS BELØNNING FOR FREMRAGENDE FORSKNING». Baksiden bærer innskriften «FRIDTJOF NANSENS FOND TIL VIDENSKABENS FREMME» i en laurbærkrans. Medaljen er opphengt i et bånd som er kongeblått med smale hvite striper på hver side.

## Mottakere
Nansenmedaljen for fremragende forskning kan tildeles forskere, som har levert vitenskapelige bidrag av internasjonal betydning på meget høyt nivå. Den kan tildeles norske forskere eller forskere som er fast bosatt i Norge. 

Årstallet i oversiktene viser til året for tildeling av Fridtjof Nansens belønning for fremragende forskning. Nansenmedaljen for fremragende forskning ble første gang utdelt i 2003 og ble da tildelt alle levende mottakere av belønningen. Etter 2003 er belønningen og medaljen tildelt samtidig.

### Historisk-filosofisk klasse

* 1974 Sjur Brækhus
* 1978 Edvard Beyer
* 1983 Arne Næss
* 1987 Helge J. J. Dyvik
* 1988 Carsten Smith
* 1988 Magnus Aarbakke
* 1989 Johan P. Olsen
* 1991 Knut Mykland
* 1992 Eivind Hovdhaugen
* 1993 Kjell Venås
* 1994 Ottar Grønvik
* 1994 Kristian Smidt
* 1995 Magne Sæbø
* 1996 Thor Falkanger
* 1998 Helge Nordahl
* 1999 Hjalmar Torp
* 2000 Cathrine Fabricius-Hansen
* 2001 Nils Christie
* 2001 Knut Helle
* 2002 Helge Pharo
* 2003 Dagfinn Føllesdal
* 2004 Hans M. Barstad
* 2005 Fredrik Barth
* 2006 Jon Elster
* 2007 Svein J. Magnussen
* 2008 Christoph Harbsmeier
* 2009 Agnar Sandmo og Victor D. Norman
* 2010 Peter Svenonius "for hans originale bidrag innen teoretisk språkvitenskap"
* 2011 Eyjólfur Kjalar Emilsson "hans arbeider innen antikkens filosfi"
* 2012 Ernst Håkon Jahr "for hans arbeider innenfor språkvitenskap"
* 2014 Michael Schulte "for hans forskning innen germansk og eldre nordisk språkhistorie"
* 2016 Karl Ove Moene "for fremragende forskning innen økonomi"
* 2018 Egil Kraggerud "for fremragende forskning innen innen klassisk filologi"

### Matematisk-naturvitenskapelig klasse

* 1972 Per Andersen
* 1973 Jens Lothe
* 1974 Fredrik Kiil
* 1978 Rolf Y. Berg
* 1979 Arne Løvlie
* 1980 Alexis C. Pappas
* 1980 Lars Skattebøl
* 1981 Terje Lømo
* 1984 Christian Peskine
* 1984 Nils Chr. Stenseth
* 1988 Olav Sand
* 1990 Jens Feder
* 1990 Torstein Jøssang
* 1992 Lars Walløe
* 1993 Jon M. Leinaas
* 1993 Jan Myrheim
* 1994 Arnoldus Schytte Blix
* 1995 Bjørg Cyvin
* 1995 Sven J. Cyvin
* 1996 Bernt Øksendal
* 1997 Jan K. S. Jansen
* 1998 John Birks
* 1998 John Gray
* 2000 Kjell B. Døving
* 2000 Olav Smidsrød
* 2001 Sjur Refsdal
* 2001 Jon Storm-Mathisen
* 2002 Knut Aukland
* 2003 Per Brandtzæg
* 2004 Ola Bratteli
* 2005 Hans Prydz
* 2006 Tore Slagsvold
* 2007 Ola M. Johannessen
* 2008 Trond Berg
* 2009 Idun Reiten
* 2010 Bjørn Jamtveit
* 2011 Odd Magnus Faltinsen
* 2012 Ludvig Sollid
* 2013 May-Britt Moser
* 2013 Edvard I. Moser
* 2014 Kirsten Sandvig
* 2015 Anne-Lise Børresen-Dale 
* 2017 Trond Helge Torsvik "for fremragende forskning innen geofysikk"
* 2019 Trygve Ulf Helgaker "for fremragende forskning innen teoretisk kjemi"

## Se også
*Fridtjof Nansens belønning for fremragende forskning 
*Framkomiteens Nansenbelønning
*Liste over norske dekorasjoner

## Referanser


## Eksterne lenker
* Priser, Nansenfondet og de dermed forbundne fond